ANUNT 

În conformitate cu prevederile Legii nr. 95/2006 privind reforma în domeniul sănătăţii, cu modificările şi completările ulterioare şi ale O.M.S. nr. 284/2007, privind aprobarea Metodologiei-cadru de organizare şi desfăşurare a concursurilor /examenelor pentru ocuparea funcţiei specifice comitetului director din spitalele publice, modificat de art. 1 din O.M.S. nr. 954/2017.
Spitalul Orasenesc Huedin organizează concurs /examen pentru pentru ocuparea funcţiei specifice comitetului director de director financiar contabil, personal contractual vacant pe perioadă determinată de patru ani, din cadrul Comitetului Director al Spitalului Orasenesc Huedin 
DENUMIREA POSTULUI: Director financiar contabil
NUMĂRUL POSTURILOR: 1 post vacant
NIVELUL POSTULUI: funcție de conducere
COMPARTIMENT/STRUCTURĂ: Comitet director
DURATA TIMPULUI DE LUCRU: 8 ore pe zi; 40 de ore pe săptămână
PERIOADA: determinata de 4 ani 				
I. Conditii de inscriere 
	
    Criteriile generale sunt urmatoarele:
    a) au domiciliul stabil în România;
    b) nu au fost condamnaţi definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care i-ar face incompatibili cu exercitarea funcţiei, cu excepţia situaţiei în care a intervenit reabilitarea;
    c) au o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
    d) nu au vârsta de pensionare, conform prevederilor legale în vigoare.
  
Criteriile specifice sunt urmatoarele:
  a) sunt absolvenţi de învăţământ universitar de lungă durată, cu diplomă de licenţă sau echivalentă în profil economic;
  b) au cel puţin 2 ani vechime în specialitatea studiilor;


	  
Dosarul de înscriere la concurs trebuie să conţină următoarele documente:
a) cererea de înscriere;
b) copie de pe actul de identitate;
c) copie de pe diploma de licenţă sau de absolvire, după caz;
d) curriculum vitae;
e) adeverinţa care atestă vechimea în muncă sau în specialitatea studiilor, după caz;
f) cazierul judiciar;
g) declaraţia pe propria răspundere că nu a desfăşurat activităţi de poliţie politică, aşa cum este definită prin lege;
h) adeverinţă medicală care să ateste starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate;
i) proiectul de specialitate;
j) chitanta de plata a sumei de participare la concurs de 200 lei.
            Dosarul de înscriere se depune la sediul Spitalului Orasenesc Huedin, din localitatea Huedin, str. Spitalului, nr 42, judetul Cluj, la secretarul comisiei de concurs – Serviciul RUNOS, tel. 0264351815, int. 228. Data limită pentru depunerea dosarelor de înscriere  este 20.08.2026, ora 15:00.
          	Copiile de pe actele prevăzute mai sus se prezintă însoţite de documentele originale, care se certifică pentru conformitate cu originalul de către secretarul comisiei de concurs.
     	Candidaţii al căror dosar de înscriere a fost respins pot depune contestaţie în cel mult 24 de ore de la data comunicării rezultatului verificării. Contestaţia se soluţionează în termen de 24 de ore de la data depunerii de către comisia de soluţionare a contestaţiilor.

II. Desfasurarea concursului/examenului cuprinde urmatoarele probe de evaluare:
Concursul se susține la sediul Spitalului Orasenesc Huedin, din localitatea Huedin, str. Spitalului, nr 42, judetul Cluj și cuprinde următoarele probe de evaluare: 
     
a) test-grilă/lucrare scrisă de verificare a cunoştinţelor din legislaţia specifică postului;
b) susţinerea proiectului de specialitate pe o temă din domeniul de activitate al postului;
c) interviul de selecţie.

     Probele de evaluare se notează cu note de la 1 la 10.
Testul-grilă/Lucrarea scrisă de verificare a cunoştinţelor se desfăşoară pe durata a cel mult 3 ore.
    	Testul-grilă/Subiectele pentru lucrarea scrisă se elaborează de către comisia de concurs, pe baza bibliografiei pentru concurs, în ziua probei.
    	 Persoanele care au participat la elaborarea testului-grilă/subiectelor pentru lucrarea scrisă nu părăsesc încăperea până la începerea probei. 
Candidaţii îşi aleg tema pentru proiectul de specialitate din cele stabilite de comisia de concurs, prin publicaţia de concurs, şi îl depun odată cu înscrierea la concurs.
    	Proiectul de specialitate trebuie să fie realizat individual de către candidat, să rezolve problemele solicitate într-un volum de maximum 8-10 pagini tehnoredactate pe calculator cu fonturi de 14 şi trebuie să fie depus la înscriere.
    	Evaluarea şi susţinerea proiectului de specialitate se fac în plenul comisiei de concurs/examen.
    	În urma susţinerii orale a proiectului de specialitate, evaluării conţinutului şi a răspunsurilor date la întrebările comisiei de concurs, fiecare membru al comisiei acordă câte o notă. Nota finală, cu două zecimale, este media notelor acordate de fiecare membru al comisiei de concurs.
Pentru a fi declaraţi admişi, candidaţii trebuie să obţină în cadrul concursului/examenului media finală cel puţin 7,00, iar la fiecare probă minimum nota 6,00. Media finală a fiecărui candidat se calculează cu două zecimale, ca medie aritmetică a notelor obţinute la probele de evaluare.
Pe baza mediilor finale, comisia de concurs stabileşte, în ordinea descrescătoare a mediilor, candidatul admis la concurs. La medii finale egale, departajarea candidaţilor se face pe baza mediei obţinute la testul-grilă/lucrarea scrisă de verificare a cunoştinţelor, iar la menţinerea egalităţii, pe baza notei obţinute la interviul de selecţie.
    	Candidaţii au dreptul să conteste rezultatul final al concursului/examenului, cu excepţia interviului de selecţie, în termen de 24 de ore de la data afişării. Contestaţia se soluţionează de comisia de soluţionare a contestaţiilor în termen de 24 de ore de la data depunerii la secretarul comisiei de concurs/examen.

BIBLIOGRAFIA PENTRU OCUPAREA FUNCTIEI DE DIRECTOR FINANCIAR CONTABIL
1. Legea contabilităţii nr. 82/1991, republicata 
2. Ordinul nr.2002/12.12.2013 pentru modificarea şi completarea Normelor metodologice privind organizarea şi conducerea contabilităţii instituţiilor publice, Planul de conturi pentru instituţiile publice şi instrucţiunile de aplicare a acestuia, aprobate prin Ordinul ministrului finanţelor publice nr. 1.917/2005 
3. Ordinul nr.2021/17.12.2013 pentru modificarea şi completarea Normelor metodologice privind organizarea şi conducerea contabilităţii instituţiilor publice, Planul de conturi pentru instituţiile publice şi instrucţiunile de aplicare a acestuia, aprobate prin Ordinul ministrului finanţelor publice nr.1917/2005
4.   Legea nr. 98/2016 privind achiziţiile publice
5. 	Legea nr. 273 din 29 iunie 2006, privind finanţele publice locale, cu modificarile si completarile ulterioare 
6.    Legea nr. 500/2002 privind finanţele publice, cu modificarile si completarile ulterioare 
7. Ordinul nr. 1792/2002 pentru aprobarea Normelor metodologice privind angajarea,    lichidarea, ordonanţarea şi plata cheltuielilor instituţiior publice, precum şi organizarea, evidenţa şi raportarea angajamentelor bugetare şi legale, cu modificarile si completarile ulterioare
8.   Ordonanţa nr. 119/1999 (*republicată*) privind controlul intern şi controlul financiar preventiv
9.   Ordinul MFP nr. 923/2014 pentru aprobarea Normelor metodologice generale referitoare la exercitarea controlului financiar preventiv şi a Codului specific de norme profesionale pentru persoanele care desfăşoară activitatea de control financiar preventiv propriu, cu modificarile si completarile ulterioare
10. Legea nr. 95/2006, Titlul VII -  privind reforma în domeniul sănătăţii cu modificarile si completarile ulterioare 
11. Ordinul nr. 1043/2010 privind aprobarea Normelor metodologice pentru elaborarea bugetului de venituri şi cheltuieli al spitalului public;
12. Ordinul nr. 921/2006 pentru stabilirea atribuţiilor comitetului director din cadrul spitalului public;
13. Legea cadru nr.153/2017 privind salarizarea personalului plătit din fonduri publice, cu modificările și completările ulterioare;
14. Ordonanța nr.81/2003 privind reevaluarea și amortizarea activelor fixe aflate în patrimoniul instituțiilor publice, cu modificările și completările ulterioare;

TEME CADRU
pentru proiectul de specialitate

1. Analiza situaţiei economico – financiare a spitalului
	a) Analiza veniturilor spitalului, pe tipuri de servicii;
	b) Analiza cheltuielilor spitalului (pe tipuri, secţii etc.);
	c) Alternative de contractare a serviciilor în sistemul asigurărilor sociale de sănătate;
	d) Propuneri de îmbunătăţire a finanţării spitalului din surse publice şi private
2. Evaluarea spitalului din punct de vedere al calităţii
	a) Calitatea serviciilor;
	b) Calitatea datelor raportate;
	c) Calitatea personalului;
	d) Satisfacţia pacienţilor.
3. Strategia managementului în domeniul achiziţiilor
	a) Stabilirea necesarului de materiale (medicamente, materiale sanitare, alte materiale);
	b) Modalităţi de achiziţie;
	c) Evaluarea stocurilor;
	d) Indicatori de eficienţă ai utilizării stocurilor
4. Fundamentarea bugetului de venituri şi cheltuieli în vederea eficientizării activităţii spitalului
	a) Fundamentarea activităţilor;
	b) Determinarea cheltuielilor pe secţii şi tipuri de cheltuieli;
	c) Indicatori de eficienţă determinaţi pe baza veniturilor şi cheltuielilor spitalului.
	
STRUCTURA PROIECTULUI DE MANAGEMENT
   A. Descrierea situaţiei actuale a spitalului;
   B. Analiza SWOT a spitalului: puncte forte, puncte slabe, oportunităţi şi ameninţări;
   C. Identificarea problemelor critice;
   D. Selecţionarea unei probleme prioritare cu motivarea alegerii făcute;
   E. Dezvoltarea planului de management pentru problema prioritară identificată:
	1. Scop;
	2. Obiective – indicatori;
	3. Activităţi:
		a) definire;
		b) încadrare în timp – grafic Gantt;
		c) resurse necesare – umane, materiale, financiare;
		d) responsabilităţi;
	4. Rezultate aşteptate;
	5. Monitorizare – indicatori;
	6. Evaluare – indicatori.

Candidaţii aleg una dintre temele de mai sus şi dezvoltă un proiect de management care vizează spitalul public pentru care concurează (maxim 8 - 10 pagini tehnoredactate cu fonturi de 14), conform structurii propuse mai sus si trebuie sa fie depus la inscriere. 

CALENDARUL DE DESFASURARE AL CONCURSULUI/EXAMENULUI
21.08.2026, ora 10.00 	- etapa de verificare a indeplinirii de catre candidati a conditiilor stabilite in anunt, etapa eliminatorie  
21.08.2026, ora 14.00 	- afisarea rezultatelor, sediul unitatii si pagina de internet a unitatii 
24.08.2026, ora 14.00 	- termenul de depunere a eventualelor contestatii 
24.08.2026, ora 16.00 	- rezultatul contestatiilor 

28.08.2026, ora 10.00 	- testul – grila/lucrare scrisa de verificare a cunostintelor 
28.08.2026, ora 14.00 	- afisarea rezultatelor, sediul unitatii si pagina de internet a unitatii 
31.08.2026, ora 14.00 	- termenul de depunere a eventualelor contestatii 
31.08.2026, ora 16.00 	- rezultatul contestatiilor 
[bookmark: _Hlk198886635]
01.09.2026, ora 10.00 	- sustinerea proiectului/lucrarii de specialitate 
01.09.2026, ora 14.00 	- rezultatul probei concursului/examenului 
02.09.2026, ora 14.00 	- termenul de depunere a eventualelor contestatii 
02.09.2026, ora 16.00		- rezultatul contestatiilor – rezultat final concurs 

03.09.2026, ora 10.00 	- sustinerea interviului
03.09.2026, ora 14.00 	- rezultatul probei 
04.09.2026, ora 14.00 	- termenul de depunere a eventualelor contestatii 
04.09.2026, ora 16.00		- rezultatul contestatiilor – rezultat final concurs 

					        VALIDAT, 
					       MANAGER,
                                                            Ec. Simplicean Alina   

